Κυβέρνηση Γεωργίου Θεοτόκη Ιουνίου 1903

Η (2η) Κυβέρνηση Γεωργίου Θεοτόκη Ιουνίου 1903 σχηματίστηκε μετά την καταψήφιση της προηγούμενης κυβέρνησης Δηλιγιάννη από τον Γεώργιο Θεοτόκη, ο οποίος κλήθηκε από τον Βασιλιά ως αρχηγός του δεύτερου κόμματος εντός της Βουλής που είχε προέλθει από τις εκλογές του 1902.ΦΕΚ Α132/1903 

 Ιστορικό 

Η κυβέρνηση Θεοτόκη σχηματίστηκε με την συνεργασία των αποστατών του δηλιγιαννικού κόμματος και την στήριξη του κόμματος του Αλέξανδρου Ζαΐμη.Ιστορία του Ελληνικού Έθνους, Εκδοτική Αθηνών, τόμος ΙΔ, σελ. 178 Με την ανάληψη της πρωθυπουργίας από τον Θεοτόκη παραιτήθηκε από τον προεδρικό θώκο της βουλής ο Δημήτριος Ράλλης, ο οποίος είχε εκλεγεί με την υποστήριξη του κόμματος του Δηλιγιάννη. Στη θέση του εξελέγη ο  υποψήφιος του «Θεοτοκικού» κόμματος και βουλευτής Σπετσών, Ν. Λεωνίδας με 129 ψήφους, νίκη που ισοδυναμούσε με ψήφο εμπιστοσύνης στο νέο κυβερνητικό σχήμα.Ανδρέας Γ. Δημητρόπουλος, Οι Ελληνικές Κυβερνήσεις 1843 - 2004, σελ. 56

Μετά από δύο εβδομάδες η κυβέρνηση Θεοτόκη παραιτήθηκε λόγω των ταραχών που ξέσπασαν τις τελευταίες μέρες του Ιουνίου, στην επαρχία της Ηλείας, με διαδηλώσεις και πορείες των αγροτών της περιοχής με αφορμή το «σταφιδικό ζήτημα», το πρόβλημα δηλαδή της διάθεσης του πλεονάσματος της σταφίδας, το οποίο ήταν κυρίαρχο οικονομικό και πολιτικό ζήτημα στο τέλος του 19ου αιώνα και στις αρχές του 20ου. Ο Θεοτόκης παραιτούμενος από την κυβέρνηση είπε το εξής: «...εις την Κυβέρνησιν δύο ηνοίγοντο οδοί ή να παραιτηθή ή να επιβάλη το Κράτος των Νόμων δια της βίας».Πρακτικά της Βουλής της ΕΚΤΑΚΤΟΥ ΣΥΝΟΔΟΥ Α, σελ. 102 https://www.hellenicparliament.gr/Vouli-ton-Ellinon/I-Bibliothiki/Koinovouleftiki-Syllogi/Praktika-Synedriaseon/Praktika-Voulis-1862-1910/ 

Ο Θεοτόκης στις 25 Ιουνίου υπέβαλλε την παραίτησή του, και την διακυβέρνηση ανέλαβε ο Δημήτριος Ράλλης, το κόμμα του οποίου είχε καταταγεί τέταρτο στις εκλογές του 1902.

Σύνθεση υπουργικού συμβουλίου
  «Πρωθυπουργός» -   («Πρόεδρος του υπουργικού συμβουλίου»):  Γεώργιος Θεοτόκης
 «Επί των Εξωτερικών υπουργός»:   Γεώργιος Θεοτόκης
 «Επί των Εσωτερικών υπουργός»: Νικόλαος Λεβίδης
 «Επί των Οικονομικών υπουργός»: Ανάργυρος Σιμόπουλος
 «Επί των Στρατιωτικών υπουργός»: συνταγματάρχης Κωνσταντίνος Γρίβας - Γαρδικιώτης
 «Επί της Δικαιοσύνης υπουργός»: Νικόλαος Καλογερόπουλος
 «Επί των Εκκλησιαστικών και της Δημοσίας εκπαιδεύσεως υπουργός»: Κωνσταντίνος Αργάσαρης-Λομβάρδος
 «Επί των Ναυτικών υπουργός»:  Ανδρέας Στεφανόπουλος

Αναφορές

Εξωτερικοί σύνδεσμοι
 Για το ζήτημα της σταφίδας συνοπτικά 

1903 06 14
Κατηγορία:1903